Ancheta despre adopția Sorinei în SUA, redeschisă de Parchetul Instanței Supreme. Acuzațiile formulate împotriva procuroarei
Judecătorii Instanței Supreme au dat undă verde pentru redeschiderea anchetei legate de controversata adopție, de acum cinci ani, a fetiței din Baia de Aramă.
Procurorii Parchetului General redeschid astfel urmărirea penală împotriva procuroarei care s-a ocupat de proceduri, dar și a asistenților maternali.
Acea controversată adopție care a stârnit renumite și multe păreri în societatea românească, pe care au scindat-o, ajuns, iată, din nou, în atenția procurorilor Secției de Urmărire Penală și Criminalistică.
Este o anchetă desprinsă din acele controversate proceduri, pentru că între timp, Sorina, care la vremea respectivă avea 8 ani, a ajuns în Statele Unite ale Americii, este de ani buni alături de părinții adoptivi și, potrivit spuselor acestora, se simte foarte bine.
Însă ceea ce s-a întâmplat în acele zile, când părinții adoptivi încercau să o ia pe fetiță de lângă asistenții maternali alături de care crescuse ani la rândul, toată această poveste a stârnit nu doar controverse, ci și dispute pe care acum procurorii Parchetului General vor să le recerceteze, pentru că ancheta propriu-zisă ce o viza pe procuroarea care a gestionat din punct de vedere procedural, dar și asistenții maternali, au mai fost cercetați. Procuroarea, pentru purtarea abuzivă, câtă vreme exista la vremea respectivă acuzația că ar fi abuzat și ar fi târât-o pe fetiță pentru a o extrage din familia care o crescuse. Iar în ceea ce privește pe cei doi asistenți maternali, soți, aceștia erau vizați de suspiciuni de ultraj.
Exista la vremea respectivă presupunerea și bănuiala că în timpul acelor proceduri, în timpul acelui scandal, ar fi aruncat cu un pahar cu apă înspre procuroare. La începutul anului, această anchetă fusese clasată, iar soluția a fost infirmată de șeful Secției de Urmărire Penală și Criminalistică, iar acum judecători instanței supreme au dat undă verde pentru a se redeschide această anchetă. Cel puțin deocamdată, nu e clară motivația.
Sursa: Pro TV
Dată publicare:
01-03-2024 10:54